open-index/open-wikipedia-markdown huggingface dataset:
கொண்டை மீன்கொத்தி

**கொண்டை மீன்கொத்தி** (*Crested kingfisher*) (*மெகாசெரில் இலுகுப்ரிசு*) என்பது மிகப் பெரிய மீன்கொத்தி ஆகும். இது தெற்கு ஆசியாவின் சில பகுதிகளைப் பூர்வீகமாகக் கொண்டது. இது இந்தியத் துணைக்கண்டத்திலிருந்து கிழக்கு நோக்கி யப்பான் வரை காணப்படுகிறது. இது மற்ற மூன்று *மெகாசெரில்* சிற்றின குழுவினை உருவாக்குகிறது.

## வகைபாட்டியல்
1834ஆம் ஆண்டில் இடச்சு விலங்கியல் நிபுணர் கோயன்ராட் ஜேக்கப் தெம்மினிக்*, அல்சிடோ இலுகுப்ரிசு* என இருசொற் பெயரீட்டு அழைத்தார். ஆனால் தற்போதைய பேரினப் பெயரான *பெகாசிரில்*  செருமனியினைச் சார்ந்த இயற்கையாளர் ஜோஹன் ஜேகப்பு காபுவால் 1848ஆம் ஆண்டில் வழங்கப்பட்டது.*மெகாசெரில்* என்பது பண்டைக் கிரேக்க *மெகாஸ்*, "பெரிய" என்ற பொருளுடன் தற்போதைய *[[கார்வெண் மீன்கொத்தி|செரில்]]* பேரினத்துடனும், *லுகுப்ரிசு* எனும் இலத்தீன் சொல்லானது "துக்ககரமானது" பொருளுடனும் கூடியது.

இந்த சிற்றினத்தின் கீழ் நான்கு துணை சிற்றினங்கள் உள்ளன:

* *மெ. இலு. கான்டினென்டலிசு* (ஹார்டர்ட், 1900) - இமயமலை, ஆப்கானித்தானிலிருந்து பூட்டான் வரை
* *மெ. இலு.* *கட்டுலேட்டா* (இசுடெஜென்ஜர், 1892) - வியட்நாம், சீனா மற்றும் வடகொரியா, பூட்டான்
* *மெ. இலு.* *பாலிடா* (மோமியாமா, 1927) - வடக்கு ஜப்பான் (ஹொக்கைடோ), தெற்கு கூரில் தீவுகள்
* *மெ. இலு.* *லுகுப்ரிசு* (தெம்மின்க், 1834) - மத்திய மற்றும் தெற்கு யப்பான் (ஒன்சூ, சிகொக்கு, கியூஷூ)

## விளக்கம்
கொண்டை மீன்கொத்தி 41 முதல் 43 செ.மீ. நீள உடலுடன், கருப்பு மற்றும் வெள்ளை நிறத்துடன் கொண்டையுடன் கூடியது. இது சமமாக வால் இறக்கைகளையுடையது. புருவமின்றி புள்ளிகள் கொண்ட மார்பகத்தைக் கொண்டுள்ளது. சில நேரங்களில் ரூபசுடன் தவறாக இனம் காணப்படுகிறது.
[வலது|thumb| [இந்தியா|இந்தியாவின் மேற்கு சிக்கிமில் உள்ள தாராப் கிராமத்தில்]]

## வரம்பும் வாழிடமும்
[alt=Crested Kingfisher|இடது|thumb| கொண்டை [மீன்கொத்தி, இமயமலைத் தொடர், உத்தரகண்ட், இந்தியா]]
இது இமயமலை, வட இந்தியாவில் இமயமலை அடிவாரம், வங்காளதேசம், வடக்கு இந்தோசீனா, தென்கிழக்காசியா மற்றும் யப்பானில் வசிக்கிறது. இந்த பறவை முக்கியமாக மலை ஆறுகள் மற்றும் மலைகளின் அடிவாரத்தில் உள்ள பெரிய ஆறுகளில் காணப்படுகிறது.

## நடத்தை
### இனப்பெருக்கம்
இது கூடுகளைக் காட்டில் செங்குத்து கரையில் துளை தோண்டி அமைக்கின்றது. இந்த கரையானது நீரோடை அல்லது பள்ளத்தாக்கில் இருக்கலாம் அல்லது நீர் நிலைகளிலிருந்து 1.5 கிமீ (0.93 மை) தொலைவில் இருக்கலாம். இந்த மீன்கொத்திகள் தங்கள் கால்கள் மற்றும் அலகுகளைப் பயன்படுத்திக் குழி தோண்டுகின்றன. இது 10–15 செ. மீ. (3.9–5.9 அங்குலம்) அகலம் மற்றும் 2–3 மீ (6 அடி 7 அங்குலம்–9 அடி 10 அங்குலம்) நீளம் வரை இருக்கும். பெண் மீன்கொத்தி 4 முதல் 7 முட்டைகள் வரை இடுகின்றன. குஞ்சுகளுக்கு சுமார் 40 நாட்கள் வரை இரண்டு பெற்றோர்களாலும் உணவளிக்கப்படுகிறது.

## நிலை
வடகிழக்கு சீனாவில் இப்பறவையின் எண்ணிக்கையில் சரிவு வாழிட அழிப்பினால் ஏற்பட்டுள்ளது.

## மேற்கோள்கள்

## வெளி இணைப்புகள்
* சீனோ-கேண்டோ: கொண்டை மீன்கொத்தியின் ஓசை பதிவுகள்
பிர்சா கல்லூரி, குந்தி

**பிர்சா கல்லூரி, குந்தி** (*Birsa College, Khunti*)என்பது இந்தியாவின் சார்க்கண்டு மாநிலத்தில் உள்ள குந்தியில் அமைந்துள்ள ஒரு கல்லூரி ஆகும். இது ராஞ்சி பல்கலைக்கழக உறுப்புக் கல்லூரி ஆகும்.

## வரலாறு
1961ஆம் ஆண்டு பரோபகாரிகளின் குழுவால் நிறுவப்பட்ட இக்கல்லூரிக்கு பிர்சா முண்டா பெயரிடப்பட்டது. பின்னர் இது 1977-ல் ராஞ்சி பல்கலைக்கழக உறுப்புக் கல்லூரியாக மாறியது.

## வளாகம்
இந்த கல்லூரி  பரப்பில் நிர்வாக கட்டிடம், கலைப் பாடக் கட்டிடம், அறிவியல் பாடக் கட்டிடம், பொதுவான அறை, நூலகம், ஆண்கள் விடுதி, பெண்கள் விடுதி மற்றும் விளையாட்டு வசதிகள், மட்டைப்பந்து, கால்பந்து, கைப்பந்து, துடுப்பாட்ட மைதானம் முதலிய வசதிகளுடன் அமைந்துள்ளது.

## மேற்கோள்கள்

## மேலும் பார்க்கவும்
* இந்தியாவில் கல்வி
* இந்தியாவில் படிப்பறிவு

* http://www.bscollegelohardaga.org/ 
பகுப்பு:குந்தி மாவட்டம்
பகுப்பு:சார்க்கண்டு
சில் சீனா

[thumb| பண்டைய நகரமான [பழைய காந்தாரம்|பழைய கந்தஹார் (சிவப்பு) மற்றும் காந்தஹாரின் மேற்குப் பகுதியில் உள்ள சில் ஜெனா மலைப்பகுதி (நீலம்).]]
[thumb| [அசோகர்|அசோகரின் காந்தகார் இருமொழி பாறைக் கல்வெட்டு சில் ஜெனா மலைப்பகுதியில் அமைந்துள்ளது.]]
**சில் ஜெனா** ("நாற்பது படிகள்"), **சில்சினா** அல்லது **செஹெல் ஜினா** (*Chil Zena*) என்பது காந்தார நகரின் மேற்கு எல்லையில் உள்ள ஒரு மலைப்பகுதி ஆகும். இதன் உச்சிக்குச் செல்ல நாற்பது கல் படிகள் உள்ளன. எனவே இது இப்பெயரைப் பெற்றது. இதிலிருந்து  காந்தார நகரத்தைக் காணும்போது விரிந்த சூழ்புலக் காட்சியை அளிக்கிறது. 1738 இல் பாரசீகத்தின் நாதிர் ஷாவால்  அழிக்கப்பட்ட பழைய காந்தாரத்தின் பழைய கோட்டையின் வடக்குப் பகுதியில் சில் செனா அமைந்திருந்தது. 

மலைப்பகுதியில் பேரரசர்  அசோகரின் காந்தார இருமொழிக் கல்வெட்டு கண்டுபிடிக்கப்பட்டதற்காக சில் செனா நன்கு அறியப்படுகிறது. இது இன்னும் மலைப்பகுதியின் திறந்தவெளி வளாகத்தில் அமைந்துள்ளது. சில் செனாவில் உள்ள இந்த கல்வெட்டானது கிமு 3 ஆம் நூற்றாண்டில் இப்பகுதியின் அருகில் கிரேக்க மக்கள் இருந்ததை உறுதிப்படுத்த உதவியது. அத்துடன் வடமேற்கு இந்திய துணைக்கண்டத்தின் மீது அசோகரின் கட்டுப்பாட்டை உறுதிப்படுத்தவும் உதவியது. அதனால் காந்தாரம் மற்றும் அதன் பகுதியான அரக்கோசி போனவற்றில் அசோகரின் ஆட்சிப்பரப்பில் இணைத்ததாகக் கருதப்படுகிறது. 

சில் சினாவில் பின்னர்  பேரரசர் பாபரின் (1526-1530) வெற்றிகளைப் பற்றிய பல கல்வெட்டுகள் செதுக்கப்பட்டன. இவை அவரின் மகன் உமாயூனால் செதுக்கப்பட்டன. 

## குறிப்புகள்
 
பகுப்பு:Coordinates on Wikidata
பகுப்பு:கந்தகார் மாகாணம்
பொட்டாசியம் ஓசோனைடு

**பொட்டாசியம் ஓசோனைடு** (*Potassium ozonide*) KO3  என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். ஆக்சிசன் மிகுதியாக உள்ள பொட்டாசியம் சேர்மமாக காணப்படும் இதில் பொட்டாசியம்  நேர்மின் அயனியும் ஓசோனைடு எதிர்மின் அயனியும் சேர்ந்து இச்சேர்மத்தை உருவாக்கியுள்ளன. நீர்ம அமோனியாவில் பொட்டாசியம் ஓசோனைடு  கரைகிறது. முனைவாக்கப்பட்ட ஒளியில் இச்சேர்மம் பல்திசை வண்ணப்படிகப் பண்பை வெளிப்படுத்துகிறது.  

பொட்டாசியம் ஓசோனைடு சேர்மமானது 3.0 எலக்ட்ரான் வோல்ட்டு ஆற்றல் இடைவெளியைக் கொண்ட ஒரு மின்காப்பி என்று கலப்பின செயல்பாட்டுக் கணக்கீடுகள் தெரிவிக்கின்றன. மேலும் இது கியூரி-வெயிசு விதியிலிருந்து புறப்படும் காந்த நடத்தையைக் கொண்டதாகும். 

## தயாரிப்பு
பொட்டாசியம் ஐதராக்சைடுடன் ஓசோனைச் சேர்த்துவினைபுரியச் செய்தால் பொட்டாசியம் ஓசோனைடைத் தயாரிக்க முடியும். ஆனால் விளைபொருள் மிகக்குறைவான அளவிலேயே கிடைக்கும். அதிலும் குறிப்பாக 5-10 சதவீத உற்பத்திக்கே வாய்ப்பு உள்ளது.

:6KOH + 4O3 -> 4KO3 + 2KOH (H2O) + O2

## பண்புகள்
பொட்டாசியம் ஓசோனைடு சிற்றுறுதி நிலைத்தன்மை கொண்ட சேர்மமாகும். வளிமண்டலத்தில் ஏதேனும் நீர் துகள்கள் காணப்பட்டாலும் இது பொட்டாசியம் சூப்பர் ஆக்சைடாகவும் ஆக்சிசனாகவும் சிதைவடைகிறது. மிக உலர்ந்த வறண்ட வளிமண்டல சூழலில் கிட்டத்தட்ட சுழியம் பாகை செல்சியசு வெப்பநிலையில் இதை நீண்டகாலம் சேமிக்க இயலும்.

:KO3 -> KO2 + 1/2 O2
## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:ஓசோனைடுகள்
மகாமாத்திரா

[thumb| அசோகரால் உருவாக்கப்பட்ட "தர்மத்தின் ஆய்வாளர்கள்", தர்மமகாமாத்திரா என்ற பதவியைக் குறிப்பிடும் கல்லவெழுத்து. தில்லி-டோப்ரா தூணில் 7வது [அசோகரின் பெரிய தூண் கல்வெட்டுக்கள்|அசோகரின் பெரிய தூண் கல்வெட்டு ஆணை பிராமி எழுத்து.]]
[thumb| மகாமாத்திரா என்று குறிப்பிடப்பட்டுள்ள [அசோகர் கல்வெட்டுக்கள்.]]
**மகாமாத்திரா** (*Mahamatra*, "உயர் பதவியில் உள்ள அதிகாரி" என்று பொருள்படும்)  என்பது  பேரரசர் அசோகரால் (கி. மு. 269-233 ஆட்சியில்) உருவாக்கப்பட்ட ஒழுக்கத்திற்கு பொறுப்பான ஒரு அரசு பதவி ஆகும். இவரின் முழுப் பெயர் தர்மமகாமத்திரா  "தர்மத்தின் ஆய்வாளர்" என்பதாகும்.  இவர்கள் வெளிப்படையாக நிர்வாகம் மற்றும் நீதியின் பல்வேறு அம்சங்களைப் பொறுப்பேற்ற மூத்த அதிகாரிகள் பிரிவினராக இருந்தனர். 

பாறைகளிலும், தூண்களிலும் பொறிக்கப்பட்ட அசோகரின் பல ஆணைகளில்  மகாமாத்திராக்கள் குறிப்பிடப்பட்டுள்ளனர். இவர்கள் அசோகரின் அரசாங்கத்தின் முக்கிய அங்கமாக இருந்ததாகத் தெரிகிறது.

சிலர் "தர்ம-மகாமாத்திராக்கள்" ("நல்லொழுக்கத்தின் மகாமாத்திராக்கள்") என்று அழைக்கப்பட்டனர். இப்பதவியானது அசோகர் ஆட்சியின் 14 வது ஆண்டில் (கி. மு. 256) உருவாக்கப்பட்டதாகத் தெரிகிறது.  வெளிநாட்டவர்களுக்குப் பொறுப்பான அம்தா-மகாமாத்திரர்களும், பெண்களுக்குப் பொறுப்பான ஸ்திரீ-அதிக்ஷா-மகாமாத்திரர்களும் இருந்தனர்.  மகாமாத்திராக்களின் வேலை தர்மத்தைப் பிரசாரம் செய்வதும் காப்பாற்றுவதும் மக்களுக்கு உபகாரம் செய்வதும் தான தர்மங்களை நடத்தி வைப்பதுமே. இவ்வதிகாரிகளுக்குத் தனிப் பிரதேசம் கொடுக்கப்படவில்லையென்று தோன்றுகிறது. எப்போதும் பிரயாணஞ் செய்து, ஸர்வ வியாபகமாயிருந்து, எல்லோருக்கும் நன்மைகளைச் செய்து, அனாதைகளுக்கு அன்னவஸ்திரங்கள் அளித்துக் காப்பாற்றி காட்டுஜாதியாருக்கும் குறவரைப் போல அலைந்து திரிந்து வாழ்கின்ற ஜனங்களுக்கும் தர்மத்தைப் போதித்து வர வேண்டுவதே தர்மமகாமாத்திரரின் அலுவல் என்று கூறப்படுகிறது.

## குறிப்புகள்

பகுப்பு:அசோகரின் கல்வெட்டுக்கள்
பகுப்பு:இந்தியக் கல்வெட்டுகள்
கேப்ரியல் பெரிஸ்டைன்

**லூயிஸ் கேப்ரியல் பெரிஸ்டைன்** () (பிறப்பு: 9 மே 1955) என்பவர் மெக்சிக்கோ நாட்டு ஒளிப்பதிவாளர், தயாரிப்பாளர் மற்றும் தொலைக்காட்சி இயக்குநர் ஆவார். இவர் பிளேடு 2 (2002), பிளேடு 3 (2004), இன்விசிபிள் (2007), ஸ்ட்ரீட் கிங்ஸ் (2008), ஏஜென்ட் கார்ட்டர் (2015), பிளாக் விடோவ் (2021) போன்ற பல திரைப்படங்களில் பணியாற்றியதன் மூலம் அறியப்படும் நபர் ஆனார்.

இவர் கில்லெர்மோ டெல் டோரோ, டெரெக் ஜார்மன், டேவிட் மாமெட் மற்றும் டேவிட் ஆயர் போன்ற திரைப்படத் தயாரிப்பாளர்களுடன் ஒளிப்பதிவாளராக பணிபுரிந்துள்ளார். அத்துடன் அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் மற்றும் பிரித்தானிய அகாடமி ஆஃப் பிலிம் அண்ட் டெலிவிஷன் ஆர்ட்ஸ் ஆகிய இரண்டிலும் உறுப்பினராகவும் உள்ளார்.

## மேற்கோள்கள்

## வெளி இணைப்புகள்
* 

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:திரைப்பட ஒளிப்பதிவாளர்கள்
வனப் பாதுகாப்புத் துறை (இலங்கை)

**வனப் பாதுகாப்புத் துறை  (Department of Forest Conservation)**  இலங்கையில் வனத்துறைக்கு பொறுப்பான ஒரு அமைச்சகம் அல்லாத அரசு துறை ஆகும்.  இலங்கையின் காடுகளைப்  பாதுகாப்பதும் விரிவுபடுத்துவதும் இத்துறையின் நோக்கமாகும்.   பொது வனப் பாதுகாப்பாளர் வனப் பாதுகாப்புத் துறையின் தலைவர் ஆவார். இலங்கையின் சுற்றுச்சூழல் மற்றும் இயற்கை வள அமைச்சகத்தின் கீழ் இத்துறை  வருகிறது.

பாதுகாக்கப்பட்ட வனப் பகுதிகளில் சட்ட விரோதமாக வேட்டையாடுதல் மற்றும் மரம் வெட்டுதல் ஆகிய செயல்களைத் தடுப்பதற்கு  காவல் துறைக்கு மட்டுப்படுத்தப்பட்ட அதிகாரம் கொடுக்கப்பட்டுள்ளது.  சந்தேக நபர்களை கைது செய்யும் அதிகாரம் இவர்களுக்கு வழங்கப்பட்டுள்ளது. 

## காடுகள்
வனப் பாதுகாப்புத் துறையால் நிர்வகிக்கப்படும் சில காடுகள்:
* ஊருலு மேன் மற்றும் உயிர்க்கோளக் காப்பகம், 1977
* சிங்கராசா மனிதன் மற்றும் உயிர்க்கோளக் காப்பகம், 1978
* கன்னெலிய-தெடியகல-நாகியதெனிய (கே.டி.என்), 2004
## மேற்கோள்கள்

## புற இணைப்புகள்

* வன பாதுகாப்பு துறை
பகுப்பு:இலங்கை அரசாங்கத் திணைக்களங்கள்
கல்சி, டேராடூன்

**கல்சி** (*Khalsi, Dehradun*) என்பது  உத்தரகண்ட் மாநிலத்தின்,  டேராடூன் மாவட்டத்தில் உள்ள ஒரு நகரமாகும். இந்த நகரானது பேரரசர் அசோகரின் முக்கிய கல்வெட்டுக் குழுவான கல்சியின் பாறைக் கல்வெட்டுகளுக்காக  அறியப்படுகிறது. கல்சி பாறையில் 1 முதல் 14 வரையிலான முக்கிய கல்வெட்டு ஆணைகள் உள்ளன. 

13 ஆம் எண் கொண்ட அசோகரின்   கல்சி பாறைக் கலவெட்டானது, கிரேக்க மன்னர்களான அந்தியோகஸ், தலமி, ஆன்டிகோனஸ், மாகாஸ்  இரண்டாம் அலெக்சாந்தர் ஆகியோரை அவரது போதனைகளைப் பெற்றவர்கள் என்று குறிப்பிடுகிறது. 
படிமம்:Kalsi04.jpg|
படிமம்:Kalsi01.jpg|
படிமம்:Ashoka edict khalsi1.png|
படிமம்:Khalsi rock edict of Ashoka.jpg|


## குறிப்புகள்
 
பகுப்பு:அசோகரின் கல்வெட்டுக்கள்
பகுப்பு:தேராதூன் மாவட்ட ஊர்களும் நகரங்களும்
ராஞ்சி மகளிர் கல்லூரி

**ராஞ்சி மகளிர் கல்லூரி** (*Ranchi Women's College*) என்பது 1949-ல் சார்க்கண்டு மாநிலத்தில் நிறுவப்பட்டது. இது இந்தியாவின் சார்கண்டு மாநிலத்தில் உள்ள பழமையான பெண்கள் கல்லூரிகளில் ஒன்றாகும். இது கலை, வணிகம் மற்றும் அறிவியல் ஆகியவற்றில் இளங்கலை மற்றும் முதுகலை படிப்புகளை வழங்குகிறது. இது ராஞ்சி பல்கலைக்கழகத்துடன் இணைக்கப்பட்டுள்ளது.

## அமைவிடம்
இக்கல்லூரி சார்கண்டு மாநிலத்தில் உள்ள ராஞ்சி நகரின் மையப்பகுதியில் அமைந்துள்ளது.

## துறைகள்
### அறிவியல்
* வேதியியல்
* இயற்பியல்
* கணிதம்
* தாவரவியல்
* விலங்கியல்
* உயிரி தொழில்நுட்பவியல்

### சமூக அறிவியல்
* மனையியல்
* பொருளாதாரம்
* நிலவியல்
* உளவியல்
* வரலாறு
* அரசியல் அறிவியல்
* சமூகவியல்
* வர்த்தகம்

### மானுடவியல்
* இந்தி
* பெங்காலி
* ஆங்கிலம்
* நாக்புரி
* உருது
* சமசுகிருதம்
* தத்துவம்
* பழங்குடி மற்றும் பிராந்திய மொழி

## மேற்கோள்கள்

## மேலும் பார்க்கவும்

* இந்தியாவில் கல்வி
* ராஞ்சி பல்கலைக்கழகம்

## வெளி இணைப்புகள்
* http://www.ranchiwomenscollege.org/

பகுப்பு:சார்க்கண்டு
இராம் இலக்கன் சிங் யாதவ் கல்லூரி

**இராம் இலக்கன் சிங் யாதவ் கல்லூரி** (*Ram Lakhan Singh Yadav College*) என்பது சார்க்கண்டில் அமைந்துள்ள பழமையான கல்லூரி ஆகும்.

## வரலாறு
இராம் இலக்கன் சிங் யாதவ் கல்லூரியானது 1972-ல் இந்திய மாநிலம் சார்க்கண்டு ராஞ்சியில்  நிறுவப்பட்ட பழமையான கல்லூரியாகும். இங்குக் கலை, வணிகம் மற்றும் அறிவியல் பாடங்களில் இளங்கலை கல்வி பயிற்றுவிக்கப்படுகிறது. இக்கல்லூரி ராஞ்சி பல்கலைக்கழகத்துடன் இணைக்கப்பட்டுள்ளது.

## துறைகள்
### அறிவியல்
* வேதியியல்
* இயற்பியல்
* கணிதம்
* தாவரவியல்
* விலங்கியல்
### கலை மற்றும் வணிகம்
* இந்தி
* ஆங்கிலம்
* வரலாறு
* அரசியல் அறிவியல்
* மெய்யியல்
* மானுடவியல்
* பொருளியல்
* வணிகவியல்
* உளவியல்

## மேற்கோள்கள்

## மேலும் பார்க்கவும்
* இந்தியாவில் கல்வி
* ராஞ்சி பல்கலைக்கழகம்
* ராஞ்சி
* இந்தியாவில் எழுத்தறிவு

## வெளி இணைப்புகள்
* http://www.rlsycollege.ac.in/
 

பகுப்பு:சார்க்கண்டு
கிளாங்கா

***கிளாங்கா*** (*Clanga*) என்பது புள்ளி கழுகுப் பேரினங்களுள் ஒன்றாகும். இந்த பேரினத்தின் பெயரானது பண்டைக் கிரேக்கச் சொல்லான கிளாங்கோசு, "கழுகு" என்பதிலிருந்து வந்தது.

## சிற்றினங்கள்

## குறிப்புகள்
 

## மேற்கோள்கள்

பகுப்பு:பறவைப் பேரினங்கள்
பகுப்பு:ஐரோவாசிய கொன்றுண்ணிப் பறவைகள்
சுவாமி நாராயண் அக்சர்தாம் (காந்திநகர்)

**சுவாமி நாராயண் அக்சர்தாம்** (**Swaminarayan Akshardham**) இந்தியாவின் குஜராத் மாநிலம், காந்திநகர் மாவட்டம், காந்திநகரில் சுவாமி நாராயணுக்கு 2 நவம்பர் 1992 அன்று அர்ப்பணிக்கப்பட்ட இந்துக் கோவில் ஆகும்.சுவாமி நாராயண் அக்சர்தாம் கோயில் வளாகம் 23 ஏக்கர் பரப்பளவில், 6,000 மெட்ரிக் டன் இளஞ்சிவப்பு மணற்கற்களால் கட்டப்பட்டது. 

இக்கோயில் வளாகம் 108 அடி உயரம், 131 அடி அகலம், 240 அடி நீளம், 97 அழகிய தூண்கள், 17 குவிமாடங்கள், 8 உப்பரிகைகள், 264 சிற்பங்கள் கொண்டது. இக்கோயில் கட்டிடக் கலை இந்து சமய [வேதம்]வேதங்கள் அடிப்படையில் கட்டப்பட்டதால், இரும்பு போன்ற உலோகங்கள் பயன்படுத்தப்படவில்லை. இதன் 20 அடி நீளம் கொண்ட உத்திரங்கள் ஒவ்வொன்றும் 5 [டன் எடை கொண்டது. 

இக்கோயில் மூலவரான சுவாமி நாராயண் திருவுருச் சிலை, 3 அடி  உயர மேடை மீது நிறுவப்பட்டுள்ளது. இக்கோயிலின் நான்கு மூலைகளில் சுவாமி நாராயணின் சீடர்களின் சனனதிகள் உள்ளது.இக்கோயிலின் முதல் தளத்தில் அமைந்த விபூதி மண்டபம், தாமரை வடிவத்தில் அமைக்கப்பட்டுள்ளது. பிரசாதி மண்டபம் எனும் அடித்தளம் சுவாமி நாராயணின் வாழ்க்கையை விளக்கும் சிற்பங்களைக் கொண்டுள்ளது.

## தீவிரவாத தாக்குதல்

சுவாமி நாராயண் கோயிலில் 24 செப்டம்பர் 2002 அன்று மாலை முதல் 25 செப்டம்பர் 2002 காலை வரை, பாகிஸ்தான் நாட்டு லஷ்கர்-ஏ-தொய்பா மற்றும் ஜெய்ஸ்-இ-முகமது இயக்க தீவிரவாதிகள் புகுந்து நடத்திய துப்பாக்கிச் சூட்டிலும், குண்டு வீச்சிலும்  33 பொதுமக்கள் கொல்லப்பட்டனர் மற்றும் 70 பேர் காயமடைந்தனர்.   தகவலறிந்து சம்பவ இடத்திற்கு வந்த குஜராத் காவல் துறையினரும், தேசிய பாதுகாப்பு படையினரும் நடத்திய எதிர்தாக்குதலில், லஷ்கர்-ஏ-தொய்பா மற்றும் ஜெய்ஷ் சே முகமது  இயக்கத்தின் தீவிரவாதிகள் முர்துசா ஹபீஸ் யாசின் மற்றும் அஷ்ரப் அலி முகமது பரூக் ஆகிய இருவரும் சுட்டுக் கொல்லப்பட்டனர். இந்த எதிர் தாக்குதலில் மூன்று பாதுகாப்பு படையினரும் கொல்லப்பட்டனர்.

## இதனையும் காண்க
* சுவாமி நாராயண்
* அக்சர்தாம் (புது தில்லி)
* அக்சர்தாம் கோயில் தாக்குதல்

## மேற்கோள்கள்

## வெளி இணைப்புகள்
*Akshardham Gandhinagar Website
*Akshardham Delhi Website
*BAPS Swaminarayan Sanstha (Organization responsible for the creation of Akshardham)
*BAPS Charities (Charitable arm of BAPS responsible for part of the complex)

பகுப்பு:காந்திநகர் மாவட்டம்
பகுப்பு:குஜராத்திலுள்ள இந்து கோயில்கள்
பகுப்பு:இந்திய இந்துக் கோயில்கள்
பகுப்பு:சுவாமிநாராயண் கோயில்கள்
உருபீடியம் ஓசோனைடு

**உருபீடியம் ஓசோனைடு** (*Rubidium ozonide*) என்பது ஆக்சிசன் மிகுதியாக இடம்பெற்றுள்ள உருபீடியம் சேர்மமாகும். RbO3 என்ற மூலக்கூற்று வாய்ப்பாட்டால் இது விவரிக்கப்படுகிறது. ஓசோனைடு வகை சேர்மமான இதில் உருபீடியம் நேர்மின் அயனியும் ஓசோனைடு எதிர்மின் அயனியும் உள்ளன. 
 
உருபீடியம் சூப்பர் ஆக்சைடுடன் ஓசோனைச் சேர்த்து வினைபுரியச் செய்வதன்  மூலம் இதை உருவாகலாம் 

:RbO2 + O3 -> RbO3 + O2

இரண்டு வகையான படிக வடிவங்களில் உருபீடியம் ஓசோனைடு உருவாகிறது. குறைந்த வெப்பநிலையில்  α-RbO3 (P21 இடக்குழு)  மற்றும் β-RbO3 (இடக்குழு P21/c) என்ற இரண்டு மாற்றியன்கள் உருவாகின்றன. விரிவான கட்டமைப்பு பகுப்பாய்வுகள், சுற்றியுள்ள உருபீடியம் அணுக்களில் இருந்து ஓசோனைடு எதிர்மின் அயனிகள்  குறிப்பிடத்தக்க அளவில் மையமாக இருப்பதாகத் தெரிவிக்கின்றன.

ஓசோனைடு அயனி காந்தத் தன்மை கொண்டது என்பதால், உருபீடியம்  ஓசோனைடின் எலக்ட்ரான் பாரா காந்த அதிர்வு அளவீடுகள் ஓசோனைடு எதிர்மின் அயனியின் அகச்சிவப்பு கதிர்வீச்சின் அளவுகளைத் (ஜி-மதிப்பு) தீர்மானிக்கின்றன.

## மேற்கோள்கள்

பகுப்பு:உருபீடியம் சேர்மங்கள்
பகுப்பு:ஓசோனைடுகள்
கானிங் (நகரம்)

**கானிங் நகரம்** (**Canning**) இந்தியாவின்  மேற்கு வங்காளம் மாநிலத்தில் தெற்கு 24 பர்கனா மாவட்டத்தில் மால்டா ஆற்றின் மேற்கு கரையில் அமைந்துள்ளது. இந்நகரம்  கானிங்  உட்கோட்டத்தின் தலைமையகம் ஆகும்.  பிரித்தானிய இந்தியாவின் தலைமை ஆளுநராக 1856 -ஆம் ஆண்டு முதல் 1862ஆம் ஆண்டு வரை இருந்த கானிங் பிரபு நினைவாக இந்நகரத்திற்கு கானிங் நகரம் எனப்பெயரிடப்பட்டது.

## புவியியல்

### தட்பவெப்பம்

## மேற்கோள்கள்

## வெளி இணைப்புகள்
* 

பகுப்பு:தெற்கு 24 பர்கனா மாவட்டம்
பகுப்பு:மேற்கு வங்காளத்தின் நகரங்கள்
கார்டியன்சு ஆப் தி கேலக்ஸி 3

**கார்டியன்சு ஆப் தி கேலக்ஸி 3** () என்பது திரைக்கு வர இருக்கும் அமெரிக்க நாட்டு மீநாயகன் திரைப்படம் ஆகும். இது கார்டியன்சு ஒப் த கலக்சி என்ற மார்வெல் வரைகதை குழுவை மையமாக வைத்து மார்வெல் இசுடுடியோசு என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2017 ஆம் ஆண்டு வெளியான கார்டியன்ஸ் ஆப் தி கேலக்ஸி 2 என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் முப்பத்திரண்டாவது திரைப்படமும் ஆகும்.

இந்தத் திரைப்படத்தை ஜேம்ஸ் கன் என்பவர் இயக்க, கிறிஸ் பிராட், ஜோ சல்டனா, டேவ் பாடிஸ்டா, வின் டீசல், பிராட்லி கூப்பர், கரேன் கில்லன், போம் கிளெமென்டிப், சீன் கன், சில்வெஸ்டர் ஸ்டாலோன் மற்றும் வில் போல்டர் ஆகியோர் நடித்துள்ளனர்.

ஜேம்ஸ் கன் நவம்பர் 2014 இல் இந்தத் திரைப்படத் தொடரின் மூன்றாவது படத்திற்கான ஆரம்ப யோசனைகள் இருப்பதாகக் கூறினார், மேலும் ஏப்ரல் 2017 இல் இந்த படத்தில் எழுத்தாளராகவும் மற்றும் இயக்குனராகவும் பணியாற்ற உள்ளதாக டுவிட்டரில் பதிவு செய்தார். இவரின் இந்த சர்ச்சைக்குரிய பதிவுகளை தொடர்ந்து ஜூலை 2018 இல் டிஸ்னி இவரை இந்த திரைப்படத்திலிருந்து நீக்கியது. ஆனால் மார்வெல் இசுடுடியோசு அக்டோபரில் டிஸ்னி போக்கை மாற்றி ஜேம்ஸ் கன் என்பவரை மீண்டும் இயக்குநராக நியமிக்கப்பட்டார். கன் தனது திரைப்படமான தி சூசைட் ஸ்க்வாட் (2021) மற்றும் பீஸ்மேக்கர் (2022) ஆகியவற்றின் பணிகளை முடித்த பிறகு, நவம்பர் 2021 இல் ஜார்ஜியாவின் அட்லான்டாவில் படப்பிடிப்பு தொடங்கியது, மேலும் ஏப்ரல் 2022 வரை நீடிக்கும் என்று எதிர்பார்க்கப்படுகிறது. இதன் படப்பிடிப்பு இங்கிலாந்தில் உள்ள லண்டனிலும் நடைபெற்றது.

கார்டியன்சு ஆப் தி கேலக்ஸி 3 என்ற படம் 3 ஏப்ரல் 22, 2023 அன்று டிஸ்னிலேண்ட் பாரிஸில் திரையிடப்பட்டது, மேலும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக மே 5 அன்று அமெரிக்காவில் வெளியிடப்பட்டது. அதன் முன்னோடிகளைப் போலவே, இது விமர்சன ரீதியாகவும் வணிக ரீதியாகவும் வெற்றி பெற்றது. கன்னின் இயக்கம் மற்றும் திரைக்கதை, அதன் காட்சிகள், ஒலிப்பதிவு, நிகழ்ச்சிகள், அதிரடி காட்சிகள், உணர்ச்சிகரமான எடை மற்றும் நகைச்சுவை ஆகியவற்றிற்காக விமர்சகர்கள் படத்தைப் பாராட்டினர்; பலர் திரைப்படத்தை முத்தொகுப்புக்கு திருப்திகரமான முடிவாகக் கருதினர். இது உலகளவில் $845 மில்லியனுக்கும் மேல் வசூல் செய்து, 2023-இல் நான்காவது அதிக வசூல் செய்த படமாக அமைந்தது.

## மேற்கோள்கள்

## வெளி இணைப்புகள்
* 

பகுப்பு:2023 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:மார்வெல் திரைப் பிரபஞ்சம்: ஐந்தாம் கட்டம்
பகுப்பு:அமெரிக்க நகைச்சுவை திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:தொடர் திரைப்படங்கள்
மார்வெல் திரைப் பிரபஞ்சம்: முதலாம் கட்டம்

**[[மார்வெல் திரைப் பிரபஞ்சம்]]: முதலாம் கட்டம்** என்பது மார்வெல் வரைகதை வெளியீடுகளில் தோன்றும் கதாபாத்திரங்களை அடிப்படையாகக் கொண்டு மார்வெல் இசுடியோசு நிறுவனம் தயாரித்த அமெரிக்க நாட்டு மீநாயகன்  திரைப்படங்களின் வரிசையாகும்.

இந்த கட்டம் 2008 இல் அயன் மேன் திரைப்பட வெளியீட்டில் தொடங்கி 2012 இல் தி அவேஞ்சர்ஸ் வெளியீட்டில் முடிந்தது. அயன் மேன் மற்றும் த இன்கிரிடிபில் ஹல்க் திரைப்படங்களில் அவி ஆராட் உடன் இணைந்து கேவின் பிகே என்பவர் ஒவ்வொரு படத்தையும் தயாரிக்க, அத்துடன் கலே அன்னே கார்டு என்பவர் ஹல்க் 2 தயாரித்துள்ளார். இந்த முதல் கட்டத்தில் ஆறு படங்கள் வெளியாகி உலகளாவில் வசூல் ரீதியாக $3.8 பில்லியனுக்கும் மேல் வசூலித்து, நேர்மறையான விமர்சனங்களை பெற்று வெற்றி பெற்றது.

நடிகர் சாமுவேல் எல். ஜாக்சன் என்பவர் ஐந்து படங்களில் நடித்தார் அல்லது கௌரவத் தோற்றத்தில் நடித்தார். அதே சமயம் ராபர்ட் டவுனி ஜூனியர், கிறிஸ் எவன்ஸ், மார்க் ருஃப்பால்லோ, கிறிஸ் ஹெம்ஸ்வர்த், ஸ்கார்லெட் ஜோஹான்சன் மற்றும் ஜெரமி ரெனர் ஆகியோர் பல படங்களில் நடிக்க ஒப்பந்தம் செய்யப்பட்டனர்.

மார்வெல் இசுடியோசு அவர்களின் மார்வெல் 'ஒன்-சாட்சு' திட்டத்திற்காக மார்வெல் திரைப் பிரபஞ்சத்தை விரிவுபடுத்த மூன்று குறும்படங்களை உருவாக்கியது, அதே நேரத்தில் ஒவ்வொரு திரைப்படமும் டை-இன் அல்லது வரைகதை புத்தகங்கள் மற்றும் நிகழ்பட ஆட்டங்களில் இருந்து தழுவல் பெற்றன. இந்த மார்வெல் திரைப் பிரபஞ்சம்: முதலாம் கட்டம், இரண்டாம் கட்டம் மற்றும் மூன்றாம் கட்டம் ஆகியவை தி இன்பினிட்டி சாகாவாக உருவாக்கப்பட்டது என்பது குறிப்பிடத்தக்கது.

## வளர்ச்சி
நவம்பர் 2005 இல் நியூ லைன் சினிமாவிலிருந்து அயர்ன் மேனின் திரைப்பட உரிமையை மார்வெல் பெற்றது. பின்னர் பிப்ரவரி 2006 இல் யுனிவர்சல் இசுடியோசில் இருந்து ஹல்க்கின் திரைப்பட உரிமையைப் பெற்றதாக அறிவித்தது. அதற்கு ஈடாக த இன்கிரிடிபில் ஹல்க்கின் விநியோக உரிமையை யுனிவர்சல் இசுடியோசு என்ற நிறுவனம் உரிமையாக்க அனுமதித்தது.

ஏப்ரல் 2006 இல் தோர் திரைப்படத்தை மார்வெல் இசுடியோசு தயாரிப்பாக அறிவிக்கப்பட்டது. அத்துடன் லயன்ஸ் கேட் என்டேர்டைன்மென்ட் நிறுவனத்திடமிருந்து பிளாக் விடோவ் உரிமையையும் பெறப்பட்டது.

கேவின் பிகே என்பவர் மார்ச்சு 2007 இல் அயன் மேன் திரைப்பட படப்பிடிப்பின் போது மார்வெல் இசுடியோசின் தயாரிப்புத் தலைவராக நியமிக்கப்பட்டார். மே 2008 இல் அயன் மேன் படம் வெளியாகி மாபெரும் வெற்றி பெற்றது. இதன் வெற்றியை தொடர்ந்து அயர்ன் மேன் 2 7 மே 2010 அன்று வெளியிடப்படும் என்று மார்வெல் அறிவித்தது, அதைத் தொடர்ந்து தோர் (6 மே 2011), கேப்டன் அமெரிக்கா: முதல் அவெஞ்சர் (22 ஜூலை 2011) மற்றும் அயர்ன் மேன், தி ஹல்க், கேப்டன் அமெரிக்கா மற்றும் தோர் ஆகியவற்றைக் கொண்ட தி அவேஞ்சர்ஸ் என்ற குழு படம்  4 மே 2012 இல் வெளியானது.

## திரைப்படங்கள்

## நடிகர்கள் மற்றும் கதாபாத்திரங்கள்

## படத்தின் வருவாய்

## விமர்சனம் மற்றும் பொதுமக்களின் கருத்து

## மேற்கோள்கள்

+
அறுபீனைல்பென்சீன்

**அறுபீனைல்பென்சீன்** (*Hexaphenylbenzene*) C42H30 என்ற மூலக்கூற்றுவாய்ப்பாட்டால் விவரிக்கப்படுகிறது. அரோமாட்டிக் சேர்மமான இது ஒரு பென்சீன் வளையத்தில் ஆறுபீனைல் வளையங்கள் பதிலீடு செய்யப்பட்டு உருவாகிறது. அறுபீனைல் பென்சீன் நிறமற்றதாகவும் வெண்  திண்மமாகவும் காணப்படுகிறது. இந்த சேர்மமானது ஆறு அரைல் பென்சீன் என்ற ஒரு பரந்த வகுப்பின் பெற்றோர் உறுப்பினராகவும் கருதப்படுகிறது. ஆறு அரைல்பென்சீன் வகுப்பு சேர்மங்கள் முக்கியமாக கோட்பாட்டு ஆர்வம் கொண்டவையாகும்.

## தயாரிப்பு
பென்சோபீனோன் அல்லது வேறு  உயர் வெப்பநிலை கரைப்பானில் டெட்ராபீனைல்வளையபெண்டாடையீனோன் மற்றும் இருபீனைலசிட்டிலீன்  ஆகியவற்றை சூடாக்குவதன் மூலம் அறுபீனைல் பென்சீன் தயாரிக்கப்படுகிறது. டையீல்சு-ஆல்டர் வினையின் மூலம் அறுபீனைல்டையீனோன் பெறப்பட்டு வேதி வினை தொடர்கிறது. கார்பன் ஓராக்சைடு நீக்கப்படுகிறது.  
:

1,2,3,4-டெட்ராபீனைல்நாப்தலீன் உடன் இருபீனைல் அசிட்டிலீனைச் சேர்த்து குரோமிய வினையூக்கியின் முன்னிலையில் சில்படிகமாக்கல் நிகழ்ந்து அறுபீனைல்பென்சீன் கிடைக்கிறது.

## கட்டமைப்பு

இந்த மூலக்கூறின் நிலையான இணக்கமானது, மத்திய பென்சீன் வளையத்தின் தளத்திலிருந்து  சுழலும் பீனைல் வளையங்களைக் கொண்டுள்ளது. இப்பீனைல் வளையங்கள் 65° கோணத்தில் சுழல்கின்ற மூலக்கூறு உந்துவிசை போன்ற இணக்கத்தை ஏற்றுக்கொள்கின்றன.  வாயு நிலையில் இருக்கும் போது, அவை சில சிறிய அலைவுகளுடன் செங்குத்தாக இருக்கின்றன. 

 
## மேற்கோள்கள்


பகுப்பு:பென்சீன் வழிப்பொருட்கள்
பகுப்பு:பீனைல் சேர்மங்கள்
பகுப்பு:நீரகக்கரிமங்கள்
இராணி இலட்சுமி பாய் மத்திய வேளாண் பல்கலைக்கழகம்

**இராணி இலட்சுமி பாய் மத்திய வேளாண் பல்கலைக்கழகம்**  (*Rani Lakshmi Bai Central Agricultural University*) என்பது உத்தரப்பிரதேசத்தின் ஜான்சி மாவட்டத்தில் அமைந்துள்ள மத்திய வேளாண் பல்கலைக்கழகம் ஆகும். இந்தப் பல்கலைக் கழகம் இந்தியப் நாடாளுமன்றம் இயற்றிய, இராணி இலட்சுமி பாய் மத்திய விவசாய பல்கலைக்கழக சட்டம்-2014 மூலம் தோற்றுவிக்கப்பட்டது. இந்தப் பல்கலைக்கழகத்தின் முதல் கல்வி ஆண்டு ஜூலை 2014 முதல் தொடங்கியது. பல்கலைக்கழகம் ஒவ்வொரு ஆண்டும் இரண்டு பருவங்கள் கொண்ட பருவ முறையைப் பின்பற்றுகிறது.

## வரலாறு
புந்தேல்கண்ட் பகுதி நாடாளுமன்ற உறுப்பினர்கள் மற்றும் சட்டமன்ற உறுப்பினர்கள் இந்தியப் பிரதமரிடம் இப்பகுதியில் விவசாய பல்கலைக்கழகம் அமைக்க ஜூலை 2009 மனுவினை நேரில் வழங்கினர்.

இதன் தொடர்ச்சியாகப் பல்கலைக்கழகத்தை நிறுவுவதற்கான முதல் சட்டம் 28 டிசம்பர் 2011 அன்று மாநிலங்களவையில் அறிமுகப்படுத்தப்பட்டது. தெளிவுபடுத்தல், மறு அறிமுகம், குழுவின் அறிக்கை மற்றும் வேளாண் ஆராய்ச்சித் துறையின் பதிலுக்குப் பிறகு, "இராணி இலட்சுமி பாய் மத்திய வேளாண் பல்கலைக்கழகச் சட்டம்" இரு அவைகளாலும் நிறைவேற்றப்பட்டு மார்ச் 5, 2014 அன்று வெளியிடப்பட்டது.

## வளாகம்
ஆரம்பக் காலத்தில் பல்கலைக்கழகம் தற்காலிகமாக ஜான்சியில் உள்ள இந்தியப் புல்வெளி மற்றும் தீவன ஆராய்ச்சி நிறுவனத்தில் செயல்பட்டது.

## கல்வி
பல்கலைக்கழகம் 2014-2015 கல்வியாண்டிலிருந்து வேளாண்மையில் இளங்கலை அறிவியல் படிப்பினைத் தொடங்கியுள்ளது.

பல்கலைக்கழகத்தின் தலைமையகம் ஜான்சியில் புந்தேல்கண்ட் பகுதியில் அமைந்துள்ளது. மத்தியப் பிரதேசத்தின் சத்தர்பூர், டாமோ, டாடியா, பன்னா, சாகர் மற்றும் திகம்கர் ஆகிய ஆறு மாவட்டங்கள் மற்றும்  உத்தரப்பிரதேசத்தில் பண்டா, சித்ரகூட், ஹமிர்பூர், ஜலான், ஜான்சி, லலித்பூர் மற்றும் மஹோபா உள்ளிட்ட ஏழு மாவட்டகள் இப்பல்கலைக்கழ்க ஆளுமையின் கீழ் வருகின்றன. .

இப்பல்கலைக்கழகம் வெவ்வேறு உறுப்புக் கல்லூரிகளை இப்பகுதியில் நிறுவியுள்ளது. உத்திரப்பிரதேசத்தில் உள்ள ஜான்சியில் விவசாயக் கல்லூரி, தோட்டக்கலை மற்றும் வனவியல் கல்லூரியும் மத்தியப் பிரதேசத்தில் கால்நடை மற்றும் விலங்கு அறிவியல் கல்லூரி, மீன்வளக் கல்லூரியும் தொடங்கப்பட்டுள்ளன.

## மேற்கோள்கள்

## வெளி இணைப்புகள்

* இராணி இலட்சுமி பாய் மத்திய வேளாண் பல்கலைக்கழகத்தின் அதிகாரப்பூர்வ இணையதளம்

பகுப்பு:உத்தரப் பிரதேசக் கல்லூரிகள்
பகுப்பு:வேளாண்மை நிறுவனங்கள்
உணவு அருங்காட்சியகம், தஞ்சாவூர்

**உணவு அருங்காட்சியகம்**, (*Food Museum*) தஞ்சாவூர் என்பது இந்தியாவின் தமிழ்நாட்டில் தஞ்சாவூர் மாவட்டத்தில் அமைந்துள்ள இந்திய உணவுக் கழகம் சார்ப்பில் இந்தியாவில் அமைந்துள்ள முதலாவது உணவு அருங்காட்சியகம் ஆகும்.

## வரலாறு
இந்தியாவில் முதன்முதலாக 1965ஆம் ஆண்டு தஞ்சாவூரில் இந்திய உணவுக் கழக அலுவலகம் தொடங்கப்பட்டது. பின்னர் இவை நாடு முழுவதும் விரிவுபடுத்தப்பட்டன. இதன் தொடர்ச்சியாக உணவு மேம்பாட்டில் பல்வேறு நிறுவனங்கள் இந்திய அரசினால் ஏற்படுத்தப்பட்டன. மேலும் இந்திய உணவுக் கழகத்தின் முதல் அருங்காட்சியகம் தஞ்சாவூரில் அமைக்கத் தீர்மானிக்கப்பட்டு 2015 மே மாதம் இத்துறை அமைச்சர் இராம் விலாசு பாசுவானால் அடிக்கல் நாட்டப்பட்டது. இப்பணிகள் முடிவடைந்த நிலையில் 15 நவம்பர் 2021அன்று மத்திய வர்த்தகத்துறை மற்றும் தொழிற்துறை அமைச்சர் பியூஷ் கோயல் காணொளி காட்சிமூலம் இந்த அருங்காட்சியகத்தினை துவக்கிவைத்தார்.

## காட்சிப்பொருட்கள்
இந்த அருங்காட்சியகம் உணவு எனும் கருப்பொருள் அடிப்படையிலானது. மீசோலெதிக் காலத்திலிருந்து உணவு எவ்வாறு சேகரிக்கப்பட்டது என்பதை பல்வேறு சேமிப்பு முறைகள் மற்றும் ஆரம்பகால மனிதன் எதிர்கொண்ட சவால்கள் வரை பகிர்ந்து கொள்கிறது. அருங்காட்சியகம் இந்திய உணவுக் கழக வரலாறு, கொள்முதல், சேமிப்பு மற்றும் பாதுகாப்பு, மற்றும் விநியோகம் தொடர்பான பற்றிய முக்கிய தகவல்களை காட்சிப்பொருளாக உள்ளடக்கியுள்ளது. 
இந்திய உணவுக் கழகம் குறித்த ஒரு முப்பரிமாணத் திரைப்படம் மெய்நிகர் திரைப்படமும் குழந்தைகளுக்கான வினாடி வினா வசதியும் பார்வையாளர்களை ஈர்க்குவகையில் உள்ளது.

## மேற்கோள்கள்

பகுப்பு:தஞ்சாவூர் மாவட்டம்
பகுப்பு:தமிழ்நாட்டிலுள்ள அருங்காட்சியகங்கள்
ஐசுவர்யா நிதி

**ஐசுவர்யா நிதி** (*Aishveryaa Nidhi*) அமெரிக்காவைச் சேர்ந்த இந்திய ஆத்திரேலிய நடிகையாவார். இயக்குநர், எழுத்தாளர், நாடக ஆளுமை என பன்முக கலைஞராகவும் இவர் அறியப்படுகிறார். லாசு ஏஞ்சல்சு நகரத்தில் இவர் வசிக்கிறார்.

சார்ட்டு+சுவீட் என்ற பெயரில் ஆத்திரேலியா மற்றும் ஆசியா முழுவதும் நாடகம், நடனம், இசை-அரங்கம், நகைச்சுவை போன்ற கலை வடிவங்களில் விழாக்களை வழங்கும் பல்வடிவ கலை தளத்தில் ஐசுவர்யா நடிக்கிறார். பாலிவுட்டு எனப்படும் இந்திய இந்திமொழி திரை உலக சார்ட்டு+சுவீட் தளத்தை தொடங்கி பணியாற்றியுள்ளார். காந்தாரி என்பது இவரது குறிப்பிடத்தக்க ஒரு படைப்பாகும். வியாசரின் இந்து காவியமான மகாபாரதத்தில் இருந்து ஒளியைத் தேடும் காந்தாரி கதாபாத்திரத்தைப் பற்றிய நாடகம் பரவலாகப் பேசப்பட்டது. சிட்னியில் உள்ள அபிநய் நிகழ்த்துக்கலை பள்ளியின் தலைவராகவும் கலை இயக்குநராகவும் ஐசுவர்யா செயல்படுகிறார்.

## தனிப்பட்ட வாழ்க்கை
ஐசுவர்யா இந்தியாவின் புதுதில்லியில் பிறந்து வளர்ந்தார். தனது குடும்பத்துடன் 2001 ஆம் ஆண்டு நியூசிலாந்து நாட்டிலுள்ள ஆக்லாந்துக்கும், பின்னர் ஒரு வருடம் கழித்து சிட்னிக்கும் சென்றார். இவரின் மகன் சவுரியநிதி ஒரு நடிகராகவும் தொழிலதிபராகவும் உள்ளார்.

## நாடகமும் நடிப்பும்

ஐசுவர்யா சிட்னி நாடக நிறுவனத்துடன் இணைந்து பணியாற்றுகிறார். 2010 ஆம் ஆண்டு இந்நிறுவனத்தின் தயாரிப்பான இயான் பிரிம்மிங்காமின் இலெவியாதன் நாவலின் தழுவல் நாடகத்தில் இவர் நடித்தார். 2013 ஆம் ஆண்டு பாங்சுடவுன் கலை மையத்தில்தி அதர் வே என்ற நாடகத்திலும் ஐசுவர்யா நடித்தார். இவற்றைத் தவிர அபிநய் நிகழ்த்துக் கலை பள்ளியின் தயாரிப்பான காந்தாரி நாடகத்தில் நடித்தார். இது இந்து காவியமான மகாபாரதத்தில் இடம்பெற்றுள்ள காந்தாரியின் கதையாகும். அரவிந்த் கவுரால் திரைக்கதை எழுதி இயக்கி அரங்கேற்றினார். 2005 ஆம் ஆண்டு சிட்னியில் உள்ள தேசிய நாடகக் கலை நிறுவனத்தில் இந்த அரங்கேற்றம் நிகழ்ந்தது. பின்னர் இந்த நாடகம் தில்லி, குருசேத்ரா, லக்னோ, அமிர்தசரசு, செய்ப்பூர், சோத்பூர்,  மும்பை  சிட்னி ஃப்ரிஞ்ச் திருவிழா மற்றும் ஆலிவுட் ஃப்ரிஞ்ச் திருவிழா என பல முறை அரங்கேற்றப்பட்டது.

யுனெசுகோ நடத்திய பன்னாட்டு ஒரு நபர் காட்சி விழாவில் காந்தாரி நாடகம் நடத்தப்பட்டது. உலகின் மிகப்பெரிய பத்து நிமிட நாடகத் திருவிழாவில் 2009 ஆம் ஆண்டு டேவிட் சார்பேவின் மந்த்ராகோரா என்ற நாடகத்தில் நடித்தார். சிட்னி நகரின்சார்ட்டு+சுவீட் தளத்தில் இவ்வாய்ப்பு ஐசுவர்யாவுக்குக் கிடைத்தது. இவ்விழாவில்  சிறந்த நடிகை' விருதுக்கு பரிந்துரைக்கப்பட்ட முதல் இந்திய ஆத்திரேலியர் என்ற சிறப்பைப் பெற்றார். கேரி பெப்பர் எழுதிய 'ஐரிசு சிடீவ் என்ற நாடகத்தின் மூலம் இந்த சிறப்பு கிடைத்தது. சிட்னியின் சார்ட்டு+சுவீட் அமைப்பு 2014 ஆம் ஆண்டு இந்நாடகத்தை நடத்தியது. 2006 ஆம் ஆண்டில் அமெரிக்க திரைப்படமான பியாண்ட் லைப் என்ற திரைப்படத்தில் இவர் ஒரு நிர்வாக தயாரிப்பாளராகவும் நட்டிகையாகவும் பணியாற்றினார். வானொலி நிகழ்ச்சிகளுக்கான ஆவணப்படங்களுக்கும் இவர் விளக்கம் அளித்துள்ளார். ஆத்திரேலியாவின்  ஓபெரா நிறுவனத்தின் தயாரிப்பான லக்மாவிற்கான ஆலோசனையில் கலந்து கொண்டார்.
## மேற்கோள்கள்

பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பிரியதர்சி

**பிரியதர்சி** (*Priyadasi,* மேலும் *Piyadasi* அல்லது *Priyadarshi* ( பிராமி : 𑀧𑀺𑀬𑀤𑀲𑀺 *piyadasi,* கரோஷ்டி : 𐡐𐡓𐡉𐡃𐡓𐡔 *Prydrš),* என்பது பண்டைய இந்தியத் துணைக்கண்ட மன்னரின் பெயர். அல்லது  ஒரு மரியாதைக்குரிய அடைமொழி ஆகும். இதன் பொருள் "மற்றவர்களை கருணையுடன் பார்ப்பவர்", "மனிதாபிமானி", " நட்புடன் பார்ப்பார்ப்பவர்".

"பிரியதர்சி" என்ற பட்டமானது அசோகரின் பெரும் பாறைக் கல்வெட்டுக்கள் அல்லது அசோகரின் பெரிய தூண் கல்வெட்டுக்கள்  என அறியப்படும் பண்டைய கல்வெட்டுகளில் மீண்டும் மீண்டும் காணப்படுகிறது. இது பொதுவாக *"தேவனாம்பிரியா"* ("கடவுள்களுக்கு பிரியமானவர்") என்ற பட்டத்துடன்  "தேவனாம்பிரியா பிரியதாசி" என்று பயன்படுத்தப்படுத்தப்பட்டுள்ளது. சில கல்வெட்டுகளில் "ராஜன் பிரியதர்சி"  என்ற பட்டம் பயன்படுத்தப்பட்டுள்ளது. மேலும் இது  காந்தார இருமொழிக் கல்வெட்டில் ( கி.மு. 260), கிரேக்க மொழியிலும், கல்வெட்டுப் பிரகடனத்தில்  βασι[λ]εὺς Πιοδασσης  ( " பசிலெயசு Piodassēs") என்று குறிப்பிடுகிறது. மேலும் அதே கல்வெட்டில்,   அராமேய மொழியில்  "எங்கள் அரசன் ராஜா பிரியதர்சி"  ( காரோஷ்டி : 𐡐𐡓𐡉𐡃𐡓𐡔, நவீன எபிரேய: פרידארש‎ pryd’rš) என்று குறிப்பிடப்பட்டுள்ளது.

கிறிஸ்டோபர் பெக்வித்தால், "பிரியதர்சி" என்பது ஒரு ஆரம்பகால இந்தியத் துணைக்கண்ட மன்னரின் இயற்பெயராக இருக்கலாம் எனப்பட்டது. பெரும் பாறைக் கல்வெட்டுகள் அல்லது பெரிய தூண் கல்வெட்டுகளை  வெட்டுவித்தவர், அவர் சந்திரகுப்த மௌரியரின் மகன் என்று அடையாளம் காட்டப்பட்டார். இல்லையெனில் கிரேக்க மூலத்தில் அமிடோக்ரேட்ஸ் என்று அறியப்பட்டார்.

பிரின்ஸ்செப் முதலில் பிரியதார்சியை இலங்கையின் மன்னன் தேவநம்பிய தீசன் என்று அடையாளம் கொண்டார். இருப்பினும், 1837 ஆம் ஆண்டில், ஜோர்ஜ் டேனர் இலங்கையில் கண்டுபிடித்த கையெழுத்துப் பிரதிகளைக் கொண்டு ( தீபவம்சம் அல்லது "தீவின் வரலாறு" ) அதன் வழியாக ஆரம்பகால மௌரிய வம்சத்துடன் பியதர்சியை தொடர்புபடுத்தினார்:

இந்த பிரியதர்சி, ஒரு மௌரியர் என்பதால், பௌத்த தரவுகளின்படி அசோகராக இருக்கலாம் என்று கருதப்பட்டது.  *[[தீபவம்சம்|தீபவம்சத்தில்]]*, உள்ள தொடர்புகள் காரணமாக "பிரியதர்சி" என்ற பட்டத்தை இந்திய பேரரசர் அசோகர் (கி.மு. 269-233) தனது கல்வெட்டுகளில் பயன்படுத்தியதாக கருதப்படுகிறது.

கல்வெட்டுகளில், "பிரியதர்சி" என்ற பட்டமானது பெரும்பாலும் தேவனாம்பிரியா "  ("கடவுளுக்கு பிரியமானவர்") என்ற பட்டத்துடன் தொடர்புடையது. தனித்தனியாக மஸ்கியில்  கண்டுபிடிக்கப்பட்ட அசோகரின் சிறு பாறைக் கல்வெட்டுக்கள் உள்ளதைப் போல, "தேவனம்பிரியா" என்ற பட்டமானது "அசோகா" என்ற பெயருடன் காணப்படுவது, அசோகரை தேவநாம்ப்ரியாவுடன் தொடர்புபடுத்தியது.
## குறிப்புகள்

பகுப்பு:இந்தியாவில் பட்டங்கள்
திலேபியா

***திலேபியா*** (*Tilapia*) என்பது சிச்சிலிடு மீன் பேரினம் ஆகும். இந்த பேரின மீன்கள் தென்னாப்பிரிக்க அகணிய உயிரிகளாகும். இவற்றின் வாழ்விடங்கள் நன்னீர் நீர் நிலைகள் ஆகும். கடந்த காலத்தில், திலாப்பியா என்ற பொதுவான பெயர் கொண்ட அனைத்து உயிரினங்களையும் உள்ளடக்கிய மிகப் பெரிய பேரினமாக இது இருந்தது. ஆனால் இன்று பெரும்பாலானவை சிற்றினங்கள் மற்ற பேரினத்தின் கீழ் வைக்கப்பட்டுள்ளன.

## சிற்றினங்களும் வகைப்பாட்டியலும்
கடந்த காலத்தில், *ஓரியோக்ரோமிசு* மற்றும் *சரோதெரோடான்* ஆகியவை *திலாப்பியா* பேரினத்தில் தக்கவைக்கப்பட்டன, ஆனால் இவை அனைத்தும் சமீபத்திய வகைப்பாட்டியலளார்களால் தனித்தனி வகைகளாகக் கருதப்படுகின்றன. மேலும் 2013ஆம் ஆண்டில் மறு ஆய்வின் விளைவாக பெரும்பாலான " *திலாபியா* " சிற்றினங்கள் *கோலோட்டிலாபியா*, *காப்டோடான்*, *கெட்டிரோட்டிலாபியா* மற்றும் *பெல்மடோலாபியா* பேரினத்திலிருந்து அகற்றப்பட்டன. *திலேபியா* பேரினம் தனி பேரினமாக நான்கு சிற்றினங்களுடன் எஞ்சியுள்ளது.

* *திலேபியா பாலோனி* திரிவேவ்சு & டி. ஜே. ஸ்டீவர்ட், 1975
* *திலேபியா குயின்னாசானா* திரிவேவ்சு, 1936 (ஒட்ஜிகோடோ சுமேரியாவில்)
* *திலேபியா ரூவெட்டி* (போல் & தைசு வான் டென் ஆடெனரெடு, 1965) (ஒக்காவான்கோ திலேபியா)
* *திலேபியா இசுபார்மனி* ஏ. சுமித், 1840 (வரித் திலேபியா)

இங்குத் தற்காலிகமாகத் தக்கவைக்கப்பட்டது, ஆனால் வேறு இடத்தில் உள்ளது:

* *"திலேபியா பிரேவிமேனசு* புலெங்கர், 1911 - *"டீட்டோகிரானசு இர்வினை* நெருங்கிய தொடர்புடையது (*டீட்டோகிரானசுடன்* தொடர்பில்லாதவை) மற்றும் *கோபியோசிச்லா* 
* *"திலேபியா புசுமானா* (குந்தர், 1903) - *"ஸ்டீடோக்ரானசு" இர்வினி* (மீதமுள்ள *ஸ்டீட்டோகிரானசுடன்* தொடர்புடையது அல்ல) மற்றும் *கோபியோசிச்லாவுக்கு நெருக்கமானது* .
* *"திலேபியா  பிரா* துன்சு & சிலிவென், 2010 - *"டீட்டோகிரானசு  இர்வினி* (*டீட்டோகிரானசு*  *உடன் தொடர்பு இல்லை*) மற்றும் *கோபியோசிச்லாவுடன் நெருக்கமானது* 

## மேற்கோள்கள்

* Froese, Rainer and Pauly, Daniel, eds. (2013). Species of Tilapia in FishBase. April 2013 version.

பகுப்பு:மீன் பேரினங்கள்
மத்திய புகையிலை ஆராய்ச்சி நிறுவனம்

**மத்திய புகையிலை ஆராய்ச்சி நிறுவனம்** (*Central Tobacco Research Institute*) என்பது 1947ஆம் ஆண்டு இந்திய மத்திய புகையிலை குழுவின் சென்னையினால் நிறுவப்பட்ட ஆராய்ச்சி மையமாகும்.  இந்திய வேளாண் ஆராய்ச்சிக் குழுமம் 1965ஆம் ஆண்டு இந்த நிறுவனத்தின் செயல்பாட்டினை தனது கட்டுப்பாட்டில் எடுத்துக் கொண்டது. இது இந்தியாவின் ஆந்திரப் பிரதேசத்தில் உள்ள ராஜமகேந்திரவரத்தில் அமைந்துள்ளது. 

## வரலாறு
1945ஆம் ஆண்டில், இந்திய அரசு ஆராய்ச்சி செயல்பாடுகள் உற்பத்தியினை மேம்படுத்த இந்திய மத்திய புகையிலை குழுவினை அமைத்தது. இந்தியாவில் புகையிலை  ஆராய்ச்சி நடவடிக்கைகள், தரக் கட்டுப்பாடு மற்றும் புகையிலை உற்பத்தியை மேம்படுத்த இந்நிறுவனம் 1947 இல் நிறுவப்பட்டது. பின்னர் நிறுவனப் பணிகளை இந்திய வேளாண் ஆராய்ச்சி குழுமம் மேற்கொண்டது.

## பிரிவுகள்
* இந்த நிறுவனம் ஆந்திரப் பிரதேசத்தில் குண்டூர், கண்டுகூர் மற்றும் ஜீலுகுமில்லி, கர்நாடகத்தில் அன்சூர்,  தமிழ்நாட்டில் வேடசந்தூர், மற்றும் மேற்கு வங்கத்தின் தின்ஹாட்டா என் ஆறு இடங்களில் மண்டல நிலையங்களை அமைத்துள்ளது. 
* பர்லி புகையிலை ஆராய்ச்சி மையம் ஆந்திரப்பிரதேசம், கிழக்கு கோதாவரி மாவடம் கலவச்சர்லாவில் அமைந்துள்ளது .

## மேற்கோள்கள்

## வெளி இணைப்புகள்

* RESEARCH.pdf
* பணியாளர்_விஞ்ஞானி
* ctri.icar.gov.in/files/indian.pdf
* ctri.icar.gov.in/home_about.php
பகுப்பு:இந்திய வேளாண்மை ஆய்வு நிலையங்கள்
பகுப்பு:Coordinates on Wikidata
மருத்துவ மற்றும் நறுமண தாவரங்கள் ஆராய்ச்சி இயக்ககம்

**மருத்துவ மற்றும் நறுமண தாவரங்கள் ஆராய்ச்சி** **இயக்ககம்** (*Directorate of Medicinal and Aromatic Plants Research*) என்பது இந்திய வேளாண் ஆராய்ச்சி குழுமத்தால் நிறுவப்பட்ட 25 திட்ட இயக்குநரகங்களில் ஒன்றாகும். இது மருத்துவ மற்றும் நறுமணத் தாவரங்களின் தரமான உற்பத்தி, புதிய ரகங்களை மேம்படுத்துதல் மற்றும் விவசாய நடைமுறைகளை மேம்படுத்துவதற்காக குசராத்தின் ஆனந்த் மாவட்டத்தில் உள்ள போரியாவியில் 24 நவம்பர் 1992 அன்று தேசிய ஆராய்ச்சி மையமாக நிறுவப்பட்டது. இந்நிறுவனத்தின் முக்கிய ஆய்வுப் பயிர்களாகச் சோற்றுக்கற்றாழை (*ஆலோ பார்பாடென்சிசு*), *[[அமுக்கிரா]]* (*வித்தானியா சோம்னிபெரா*), *பிளாண்டாகோ ஓவாட்டா, சைம்போகான் லிளக்சோசு,* தைலப்புல் (*சைம்போகான் மர்தினீ*), *குளோரோபைதம் போர்விலேரம்* மற்றும் நிலாவாரை (*காசியா அன்குசுடிபோலியா*) உள்ளன.

இந்த நிறுவனம் பயன்பாட்டுத் திட்டங்களைச் செயல்படுத்தி வருகின்றது. பல்வேறு மருத்துவ மற்றும் நறுமணத் தாவரங்களில் ஆய்வு மேற்கொள்ள நாடு முழுவதும் 23 மையங்களின் ஆராய்ச்சிப் பணிகளை ஒருங்கிணைத்துக் கண்காணிக்கிறது. இதன் மூலம் 26 வகையான மருத்துவ தாவரங்களையும், ஏழு வகையான நறுமண தாவரங்களையும் வெளியிட்டுள்ளது. இந்நிறுவன கள மரபணு வங்கியில் 830 மருத்துவ மற்றும் நறுமண தாவரங்களின் மூலவுயிர்முதலுருவினை பராமரித்து வருகிறது. 

இந்நிறுவனத்தில் இந்திய மருத்துவ மற்றும் வாசனை தாவரவியலாளர் சங்கம் அமைந்துள்ளது. மேலும் *மருத்துவ மற்றும் வாசனை தாவரங்கள்* குறித்த திறந்த அணுகல் கொண்ட ஆய்விதழினை வெளியிட்டுவருகின்றது.

## மேற்கோள்கள்

## வெளி இணைப்புகள்

* DMAPR
* MAPAI
பகுப்பு:மருத்துவத் தாவரங்கள்
பகுப்பு:ஆனந்து மாவட்டம்
மார்வெல் திரைப் பிரபஞ்சம்: இரண்டாம் கட்டம்

**[[மார்வெல் திரைப் பிரபஞ்சம்]]: இரண்டாம் கட்டம்** என்பது மார்வெல் வரைகதை வெளியீடுகளில் தோன்றும் கதாபாத்திரங்களை அடிப்படையாகக் கொண்டு மார்வெல் இசுடியோசு நிறுவனம் தயாரித்த அமெரிக்க நாட்டு மீநாயகன் திரைப்படங்களின் வரிசையாகும்.

இந்த கட்டம் 2013 இல் அயன் மேன் 3 வெளியீட்டில் தொடங்கி 2015 இல் ஆன்ட்-மேன் வெளியீட்டில் முடிந்தது. இது 2015 இல் வெளியான அவெஞ்சர்ஸ்: ஏஜ் ஆஃப் அல்ட்ரான் என்ற குறுக்குவழி திரைப்படத்தையும் உள்ளடக்கியது. கேவின் பிகே என்பவர் ஒவ்வொரு படத்தையும் தயாரித்துள்ளார். இந்த இரண்டாம் கட்டத்தில் ஆறு படங்கள் வெளியாகி, பொதுவாக விமர்சகர்களிடமிருந்து நேர்மறையான விமர்சனங்களைப் பெற்று, உலகளாவில் $5.2 பில்லியனுக்கும் அதிகமான வசூலைப் பெற்று வெற்றி பெற்றது.

இந்த கட்டத்தில் நடிகர் கிறிஸ் எவன்ஸ் என்பவர் மிக அதிகமாக தோன்றினார், இந்த இரண்டாம் கட்டத்தில் ஆறு படங்களில் நான்கு படங்களில் நடித்தார் அல்லது கௌரவத் தோற்றத்தில் தோன்றினார். மார்வெல் இசுடியோசு அவர்களின் மார்வெல் 'ஒன்-சாட்சு' திட்டத்திற்காக மார்வெல் திரைப் பிரபஞ்சத்தை விரிவுபடுத்துவதற்காக மேலும் இரண்டு குறும்படங்களை உருவாக்கியது, அதே நேரத்தில் ஒவ்வொரு திரைப்படமும் டை-இன் வரைகதை புத்தகங்களைப் பெற்றன. அத்துடன் அயர்ன் மேன் 3, தோர்: த டார்க் வேர்ல்டு மற்றும் கேப்டன் அமெரிக்கா: த வின்றர் சோல்யர் ஆகியவை நிகழ்பட ஆட்டங்களை பெற்றன, அதே நேரத்தில் 'லோகோ மார்வெல்ஸ் அவெஞ்சர்ஸ்' படமும் பல படங்களின் கதைக்களத்தைத் தழுவி வெளியிடப்பட்டது. இந்த மார்வெல் திரைப் பிரபஞ்சம்: இரண்டாம் கட்டம், மூன்றாம் கட்டம் மற்றும் முதலாம் கட்டம் ஆகியவை தி இன்பினிட்டி சாகாவாக உருவாக்கப்பட்டது.

## வளர்ச்சி
அயன் மேன் 2 (2010) வெளியானதைத் தொடர்ந்து, முதல் இரண்டு அயன் மேன் படங்கள் உட்பட முந்தைய மார்வெல் இசுடியோசு படங்களின் விநியோகஸ்தரான பாரமவுண்ட் பிக்சர்ஸ் இடையே ஏற்பட்ட மோதலைத் தொடர்ந்து, மூன்றாவது அயர்ன் மேன் படத்தின் நேரம் மற்றும் விநியோக ஏற்பாடு கேள்விக்குள்ளாக்கப்பட்டது. அதே தருணம் வால்ட் டிஸ்னி நிறுவனம், மார்வெல் என்டர்டெயின்மென்ட்டின் அப்போதைய புதிய தாய் நிறுவனமானது.

அக்டோபர் 18, 2010 அன்று, அயர்ன் மேன் 3 (2013) க்கான உலகளாவிய விநியோக உரிமைக்காக த வால்ட் டிஸ்னி ஸ்டுடியோஸ் குறைந்தபட்சம் $115 மில்லியனை பாரமவுண்ட் நிறுவனத்திற்கு வழங்க ஒப்புக்கொண்டு சமரசம் ஆனது.

இந்த இரண்டாம் கட்டத்தில் அயன் மேன் 3 (2013), தோர்: த டார்க் வேர்ல்டு (2013), கேப்டன் அமெரிக்கா: த வின்றர் சோல்யர் (2014), கார்டியன்ஸ் ஒப் த கலக்ஸி (2014), அவெஞ்சர்ஸ்: ஏஜ் ஆஃப் அல்ட்ரான் (2015) மற்றும் ஆன்ட்-மேன் (2015) போன்ற படங்கள் வெளியானது. ஆன்ட்-மேன் (2015) மூன்றாம் கட்டத்தின் தொடக்கமாக இருக்கும் என்று ஃபைஜ் கூறினார், ஆனால் இது மாறிவிட்டது என்றும் ஆன்ட்-மேன் உண்மையில் இரண்டாம் கட்டத்தின் இறுதிப் படமாக மாறியது.

## திரைப்படங்கள்

## நடிகர்கள் மற்றும் கதாபாத்திரங்கள்

## படத்தின் வருவாய்

## விமர்சனம் மற்றும் பொதுமக்களின் கருத்து

## மேற்கோள்கள்

+
ஈ. மா. மான்ராஜ்

**ஈ. மா. மான்ராஜ்** (*E. M. Manraj*) என்பவர் இந்திய அரசியல்வாதி மற்றும் தமிழ்நாடு சட்டப் பேரவை உறுப்பினர் ஆவார். இவர் விருதுநகர் மாவட்டம் திருவில்லிப்புத்தூரைச் சார்ந்தவர். மான்ராஜ் சிவகாசி அய்யா நாடார் ஜானகி அம்மாள் கல்லூரியில் இளநிலை வணிகவியல் படித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் திருவில்லிப்புத்தூர் சட்டமன்றத் தொகுதியிலிருந்து 16வது தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
## மேற்கோள்கள்

பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:விருதுநகர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
முல்தான் சூரியக் கோயில்

**முல்தான் சூரியக் கோயில்** (**Sun Temple of Multan**), பாகிஸ்தான் நாட்டின் பஞ்சாப் மாநிலத்தில் உள்ள முல்தான் நகரத்தில் அமைந்துள்ளது. இக்கோயில் சூரிய பகவானுக்கு அர்ப்பணிக்கப்பட்ட இந்துக் கோவில் ஆகும். இதன் காலம் பொ.ஊ. 614 அல்லது அதற்கும் முன்னர் ஆகும்.

## வரலாறு
## தொன்ம வரலாறு
கிருஷ்ணரின் மகன் சாம்பன் தனக்கு பீடித்திருந்த தொழு நோய் நீங்க இக்கோயிலின் சூரிய பகவானை வேண்டியதாக பாகவத புராணம் கூறுகிறது. 

## மத்திய கால வரலாறு
சீன பௌத்த யாத்தீகர் யுவான் சுவாங் பொ.ஊ. 641-ஆம் ஆண்டில் இக்கோயிலுக்கு வருகை புரிந்தது குறித்து தனது நூலில் குறிப்பிட்டுள்ளார். மேலும் இச்சூரியக் கோயிலில் சிவன், கௌதம புத்தர் சன்னதிகள் இருந்ததாக குறிப்பிட்டுள்ளார். பாரசீக வரலாற்று அறிஞர் அல்-பிருனி பொ.ஊ. 11-ஆம் நூற்றாண்டில் முல்தான் நகரத்திற்கு வருகை புரிந்த போது இச்சூரியக் கோயிலை பற்றி விவரித்துள்ளார்.

### முல்தான் சூரியக் கோவிலை அழித்தல்
பொ.ஊ. 10-ஆம் நூற்றாண்டின் பிற்பகுதியில் பஞ்சாப் பகுதியை ஆட்சி செய்த இசுலாமிய ஆட்சியாளர்கள் இச்சூரியக் கோயில வளாகத்தில் மசூதி மற்றும் முல்தான் நகரத்தையும் எழுப்பினர். 11-ஆம் நூற்றாண்டில் கஜினி முகமது இச்சூரியக் கோயிலை முற்றிலும் சிதைத்து அழித்தான். இக்கோயில் இசுலாமியர்களால் சிதைக்கப்பட்டதால் இந்துக்கள் இச்சூரியக் கோயிலுக்கு வருகை தருவதை நிறுத்தினர் என அல்-பிருனி தனது நூலில் குறிப்பிட்டுள்ளார்.

## மேற்கோள்கள்

சூரியக் கோயில்கள்
பகுப்பு:பாக்கித்தானில் உள்ள இந்து கோயில்கள்
பகுப்பு:பஞ்சாப் (பாகிஸ்தான்) மாகாணத்தில் உள்ள இந்து கோயில்கள்
குல்மோகர் பூங்கா

**குல்மோகர் பூங்கா** (**Gulmohar Park)** இந்தியாவின் தெற்கு தில்லியில்  உள்ள ஒரு சுற்றுப்புற நகரப் பகுதியாகும்.  இந்த பூங்கா அவுசு காசு மற்றும் கௌதம் நகர் இடையே அமைந்துள்ளது. சிவப்பு-பூக்கள் கொண்ட குல்மோகர் மரங்கள் அதிகம் இங்கு காணப்படுவதால் குல்மோகர் பூங்கா என்று  பெயரிடப்பட்டது. அருகிலுள்ள குடியிருப்பு காலனியும் குல்மோக பூங்கா பத்திரிகையாளர் குட்ட்டியிருப்பு அல்லது சுருக்கமாக குல்மோக பூங்கா என்று அழைக்கப்படுகிறது.  மேலும் இப்பகுதி  1970 ஆம் ஆண்டுகளில் பத்திரிகையாளர்கள் குழுவால் நிறுவப்பட்டது. இன்று உயர்மட்ட வணிகர்கள், மூத்த வழக்கறிஞர்கள் மற்றும் சினிமா நட்சத்திரம் அமிதாப் பச்சன்  போன்றவர்கள் வசிக்கும் முக்கியப் பகுதியாக வளர்ந்துள்ளது. 

குல்மோகர் பூங்காவைச் சுற்றி தெற்கே பல்பீர் சக்சேனா சாலை மற்றும் அவுசு  காசு , மேற்கில் யூசுப் சாராய், குல்மோகர் உயர்ரக சுற்றுப்புறம்  மற்றும் கவுதம் நகர், வடக்கே நீதி பாக் மற்றும் கிழக்கில் ஆகத்து கிராந்தி சாலை மற்றும் சிரி கோட்டை ஆகியவை உள்ளன.

   பரப்பளவு கொண்ட இப்பகுதியில் உள்ளே 13 பூங்காக்கள் உள்ளன. இது  நான்கு தொகுதிகளாக (ஏ, பி, சி, டி) பிரிக்கப்பட்டுள்ளது.  மற்றும் டி.டி.ஏ. சந்தை மற்றும் குடியிருப்பாளர்களின் மன்றமான குல்மோகர் மன்றம்  ஆகியவை இங்குள்ளன. காலனியின் உள்ளே இராணுவக் குடியிருப்பின்   ஒரு பகுதியான காவல் நிலையம் உள்ளது.

## ஆர்வமூட்டும் பகுதிகள்
சிரி கோட்டை  அரங்கம்,  சிரி கோட்டை விளையாட்டு வளாகம்,  அகில இந்திய மருத்துவ அறிவியல் நிறுவனம், தேசிய அழகுநய தொழினுட்ப நிறுவனம், அட்கோ பிளேசு மற்றும் யூசுப் சாராய் சமூக மையம் ஆகியவை குல்மோர் பூங்காவிற்கு அருகிலுள்ள முக்கிய அடையாளங்களாகும்.

## அணுகல்
இந்திரா காந்தி பன்னாட்டு விமான நிலையம் (முனையம் 1 - உள்நாடு) குல்மோகர் பூங்காவிலிருந்து 12.9 கி.மீ. இந்திரா காந்தி பன்னாட்டு விமான நிலையம் (முனையம் 2 - பன்னாடு) குல்மோகர் பூங்காவிலிருந்து 19.87  கி.மீ. அசுரத் நிசாமுதீன் இரயில் நிலையம் குல்மோகர் பூங்காவிலிருந்து 9.98 கி.மீ

## மேற்கோள்கள்

## புற இணைப்புகள்
* https://web.archive.org/web/20101005042054/http://gulmoharclub.com/
பகுப்பு:Coordinates on Wikidata
பகுப்பு:தில்லி
வினைல் முப்பியூட்டைல்வெள்ளீயம்

**வினைல் முப்பியூட்டைல்வெள்ளீயம்**  (*Vinyl tributyltin*) Bu3SnCH=CH2 என்ற மூலக்கூற்று வாய்ப்பாட்டால் விவரிக்கப்படுகிறது. வாய்ப்பாட்டில் இடம்பெற்றுள்ள Bu என்பது பியூட்டைல் குழுவைக் குறிக்கிறது. வெண்மை நிறத்துடன் காற்றில் நிலைப்புத்தன்மை கொண்ட சேர்மமாக இது பண்பை வெளிப்படுத்துகிறது. வினைல் எதிர்மின் அயனிக்கான ஒரு மூலமாகவும் கரிமத் தொகுப்பு வினைகளில் பரவலாகப் பயன்படும் இசுட்டில் பிணைப்பு வினைகளுக்கு சமமான வினைல் எதிர்மின் அயனிக்கான ஒரு மூலமாக வினைல் முப்பியூட்டைல்வெள்ளீயம் பயன்படுகிறது. வினைல்வெள்ளீயம் முகவருக்கான ஒரு மூலமாக இருப்பதால் வினைல் மும்மெத்தில்வெள்ளீயத்தை தயாரிக்க முதலில் இது பயன்படுத்தப்பட்டது. ஆனால் மும்மெத்தில் வெள்ளீயம் சேர்மங்கள் அவற்றின் நச்சுத்தன்மை காரணமாக தற்காலத்தில் தவிர்க்கப்படுகின்றன. 
## தயாரிப்பு
வினைல்மக்னீசியம் புரோமைடுடன் முப்பியூட்டைல்வெள்ளீயக் குளோரைடைச் சேர்த்து வினைபுரியச் செய்தால் வினைல் முப்பியூட்டைல்வெள்ளீயம் உருவாகிறது.  ஆய்வகங்களில் அசிட்டைலீனுடன் முப்பியூட்டைல்வெள்ளீயம் ஐதரைடைச் சேர்த்து வினைல்முப்பியூட்டைல் வெள்ளீயம் தயாரிக்கப்படுகிறது. வணிக ரீதியிலும் இச்சேர்மம் கிடைக்கிறது.
## மேற்கோள்கள்

பகுப்பு:வினைல் சேர்மங்கள்
பகுப்பு:கரிமவெள்ளீய சேர்மங்கள்
பகுப்பு:வெள்ளீய(IV) சேர்மங்கள்
இலங்கையின் பசுமை இயக்கம்

**இலங்கையின் பசுமை இயக்கம்** (*Green Movement of Sri Lanka*) என்பது இலங்கையிலுள்ள 147 அரசு சார்பற்ற நிறுவனங்களின் ஒரு கூட்டமைப்பாகும். இலங்கையில் சுற்றுச்சூழல் விழிப்புணர்வை அதிகரிப்பது மற்றும் சுற்றுச்சூழல் பாதுகாப்பு முயற்சிகளை மேம்படுத்துவது என்ற பொதுவான குறிக்கோளுடன் இவ்வமைப்பு செயல்படுகிறது.  அமைப்பின் உறுப்பு நிறுவனங்கள் இயற்கை வள மேலாண்மை, சுற்றுச்சூழல் பாதுகாப்பு, நுகர்வோர் பாதுகாப்பு, சமூக மேம்பாடு, மனித உரிமைகள், இளைஞர்கள் மற்றும் பெண்களுக்கு அதிகாரமளித்தல் மற்றும் நிலையான விவசாயம் உள்ளிட்ட பல துறைகளில் ஈடுபடுகின்றன. இலங்கை சமூகத்தில் உள்ள வறிய சமூகங்களை வலுப்படுத்துவதன் மூலம் இயற்கை வள அடிப்படையிலான நிலையான அபிவிருத்தியை இவ்வமைப்பு ஊக்குவிக்கிறது. இந்த இயக்கம் சுற்றுச்சூழல் கல்வி ஆதாரங்களை வழங்குகிறது.  அவர்களின் நோக்கங்களை அடைவதற்கு சட்டரீதியான வழிகள் மற்றும் அரசியல் அழுத்தத் தந்திரங்களைப் பயன்படுத்துகிறது. நிலையான வளர்ச்சியை நோக்கி முன்னேறுவது மற்றொரு நோக்கமாகும்.
## மேற்கோள்கள்

## புற இணைப்புகள்
* GMSL webpage

பகுப்பு:இலங்கை அமைப்புகள்
கல்வியியல் மேம்பாட்டு நிறுவனம்

**கல்வியியல் மேம்பாட்டு நிறுவனம்** (*Institute of Advanced Study in Education*) என்பது பிரபலமாக "ஆசிரியர் கல்லூரி" என அறியப்படுகிறது. இந்த நிறுவனம் தமிழ்நாடு சென்னை சைதாப்பேட்டையில் அமைந்துள்ளது. இந்தியாவின் பழமையான ஆசிரியர் பயிற்சி நிறுவனம் இதுவாகும்.

## வரலாறு
சென்னை வேப்பேரியில் பள்ளி அரசினால் இந்நிறுவனம் 1856-ல் ஆரம்பிக்கப்பட்டது. பின்னர் கல்லூரியாக 1887ஆம் ஆண்டு சைதாப்பேட்டையில் உள்ள இதன் தற்போதைய வளாகத்திற்கு மாற்றப்பட்டது. இதே ஆண்டில் இந்நிறுவனம் சென்னைப் பல்கலைக்கழகத்தால் ஆசிரியர் பயிற்சி நிறுவனமாக அங்கீகரிக்கப்பட்டது. 1990ஆம் ஆண்டு இந்திய அரசின் உதவியுடன் ஆசிரியர் கல்லூரி ‘கல்வியியல் மேம்பட்ட ஆய்வு நிறுவனம்' ஆகத் தரம் உயர்த்தப்பட்டது. இக்கல்லூரிக்கு 2005-ல் பல்கலைக்கழக மானியக்குழு தன்னாட்சி நிலையினை வழங்கியது.

## கல்வித் திட்டங்கள்
இக்கல்லூரியானது தமிழ்நாடு ஆசிரியர் கல்வியியல் பல்கலைக்கழகம் துவங்கப்பட்ட பின்னர் அதனுடன் இணைக்கப்பட்டது. ஆசிரியர் பயிற்சி மற்றும் கல்வியில் இளநிலை (பி. எட்.), முதுநிலை (எம். எட்.) மற்றும் ஆராய்ச்சி திட்டங்களை (ஆய்வியல் நிறைஞர்/முனைவர்) வழங்குகிறது.

## குறிப்பிடத்தக்க முன்னாள் மாணவர்கள்
இக்கல்லூரி 1856-ல் தொடங்கப்பட்டதிலிருந்து பல குறிப்பிடத்தக்கக் கல்வியாளர்களையும் ஆசிரியர்களையும் கொண்டுள்ளது. முன்னாள் குடியரசுத்  தலைவர்கள் மற்றும் கல்வியாளர்கள், சர்வபள்ளி ராதாகிருஷ்ணன் மற்றும் ராமசுவாமி வெங்கடராமன், பிரபல சொற்பொழிவாளர், வ. ச. சீனிவாச சாஸ்திரி, சமஸ்கிருத அறிஞர், பி. சா. சுப்ரமணிய சாஸ்திரி மற்றும் மக்களவையின் முதல் துணைச் சபாநாயகர் ம. அ. அய்யங்கார் ஆகியோர் இந்நிறுவனத்தின் குறிப்பிடத்தக்க முன்னாள் மாணவர்களில் சிலராவர்.

## மேற்கோள்கள்


## வெளியிணைப்புகள்
அலுவல்முறை இணையதளம்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:Coordinates on Wikidata
கால்சியன்

***கால்சியன்*** (*Halcyon*) என்பது மீன்கொத்திப் பேரினங்களுள் ஒன்றாகும். இவை பேசரின் பறவைகளில் கேல்சைனினே துணைக்குடும்பத்தினைச் சார்ந்தது.

## வகைப்பாட்டியல்
1821ஆம் ஆண்டில் இங்கிலாந்து இயற்கை ஆர்வலரும் கலைஞருமான வில்லியம் ஜான் சுவைன்சனால் *கால்சியன்* பேரினம் அறிமுகப்படுத்தப்பட்டது. இவர் மாதிரி இனத்திற்கு வன மீன்கொத்தி (*கால்சியன் செனகலென்சிசு*) என்று பெயரிட்டார்.

"*கால்சியன்*" என்பது கிரேக்கப் புராணத்தில் பொதுவாக மீன்கொத்தியுடன்தொடர்புடைய ஒரு பறவையின் பெயர் ஆகும். இந்தப் பறவை கடலில் கூடு கட்டியதாகப் பழங்கால நம்பிக்கை இருந்தது. இது மிதக்கும் கூட்டில் முட்டையிடும் தன்மையுடையது. இரண்டு வார அமைதியான காலநிலைக்குப்பின் குளிர்காலம் தோன்றும் என எதிர்பார்க்கப்படுகிறது. இந்த கட்டுக்கதையிலிருந்து அமைதி அல்லது அமைதிக்கான ஒரு சொல்லாக கால்சியோன்.

இந்த பேரினத்தில் 11 சிற்றினங்கள் உள்ளன:

மேலும் *[[பெலர்கோப்சிசு]]*, *சைமா* மற்றும் *தோதிராம்பசு* பேரினங்களை *கால்சியன்* குழ்வுஇன் இணைத்து இக்குழு பெரிய குழுவாக பிரை & பிரை தகவல் தெரிவிக்கின்றார்.

## புவியியல் பரவல்
*கால்சியன்* பேரினம் தற்போது ஆப்பிரிக்காவின் சகாரா துணைப்பகுதிகளிலும் ஓரிரு சிற்றினங்கள் தென் ஆசியாவிலும் காணப்படுகின்றன. இவற்றில் ஒன்று, வெண்தொண்டை மீன்கொத்தி, இது எப்போதாவது ஐரோப்பாவில் காணப்படும். வெண்தொண்டை மற்றும் சிவப்பு மீன்கொத்தி பகுதி வலசை மேற்கொள்பவையாக உள்ளன.

## வாழிடம்
*கால்சியன்* மீன்கொத்திகள் அதிக எடை கொண்ட பெரிய பறவைகள். இவை பல்வேறு வாழிடங்களில் காணப்படுகின்றன. பல்வேறு வகையான வனப்பகுதிகள் பெரும்பாலான சிற்றினங்களின் விருப்பமான சூழலாக உள்ளன. இவை பெரிய பூச்சிகள், கொறிணிகள், பாம்பு மற்றும் தவளை உள்ளிட்ட சிறிய தரை விலங்குகளை "உட்கார்ந்து காத்திரு" வேட்டையாடுகின்றன. ஆனால் சில மீன்களையும் வேட்டையாடுகின்றன.

## மேற்கோள்கள்

## ஆதாரங்கள்
* Fry, K & Fry, HC (2000): *கிங்ஃபிஷர்ஸ், பீ-ஈட்டர்ஸ் மற்றும் ரோலர்சு.* ஐஎஸ்பிஎன்&nbsp; .

## வெளி இணைப்புகள்
* 
* 

பகுப்பு:பறவைப் பேரினங்கள்
சிங்கிரி அள்ளி

**சிங்கிரி அள்ளி** (*Singirihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643464. இது  சில்லாரஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாப்பிரெட்டிப்பட்டியில் இருந்து 38 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 410 வீடுகளும் 1,500 மக்களும் வாழ்கின்றனா். இதில் 751 ஆண்களும், 749 பெண்களும் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்